OpenLLM-France/wikimedia huggingface dataset:
# Artziniega (ibaia)

Artziniega Araba eta Burgosko probintziako ibaia da, Cadaguaren ibaiadarra dena. 10,4 kilometroko luzera du.
Mena Haranean, Ordunteko mendilerroan, jaioa, udalerria eta Artziniega zeharkatu ditu. Lantenoko ipar-ekialdeko muturrean Ibaizabal ibaiarekin bat egin eta Herrerías ibaia sortzen du, aurrerago Cadaguan urak isurtzen dituena.

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ chcantabrico.es

## Kanpo estekak

* Datuak: Q24002929
# Artziniegako Geroa

Artziniegako Geroa Espainiako Alderdien Legea onartu ondoren Artziniegan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 90 izan ziren boto nuluak, emandako botoen %9,41.

## Ikus, gainera

* Espainiako Alderdien Legea

## Kanpo estekak

* Datuak: Q12254258
# Beverly Shores (Indiana)

Beverly Shores Indianako herri bat da. Porter konderrian kokatua dago. 2010ean 613 biztanle zituen, 9,28 kilometro koadrotan banatuta.

## Ikus, gainera

* Porter konderria

## Kanpo estekak

* Datuak: Q2321424
* Multimedia: Beverly Shores, Indiana / Q2321424
# Beverly udalerria, Adams konderria (Illinois)

Beverly udalerria Ameriketako Estatu Batuetako Illinois estatuko udalerri bat da, Adams konderrian. Azken zentsuaren arabera 354 biztanle zituen, 36.67 milia karratu (95.0 km$^2$) eremuan.

## Ekonomia

2020ko zentsuaren arabera, Beverly udalerrian 112 etxebizitza zeuden. Per capita diru-sarrerak 29.845 estatubatuar dolar ziren.

## Kanpo estekak

* Datuak: Q851840
* Multimedia: Beverly Township, Adams County, Illinois / Q851840
# Bevern

Bevern bi udalerri ezberdinen izena da:
* Bevern (Schleswig-Holstein) Schleswig-Holstein estatuan, Alemania.
* Bevern (Saxonia Beherea), Saxonia Beherean, Alemania.
# Bevern (Saxonia Beherea)

Bevern Alemaniako udalerria da. Saxonia Beherea estatuan kokatuta dago, [[Holzminden barrutia|Holzminden]] barrutian. 2014an 3.917 biztanle zituen 33,25 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q649769
* Multimedia: Bevern (Landkreis Holzminden) / Q649769
# Beverungen

Beverungen Alemaniako herri bat da, Ipar Renania-Westfalia estatuan kokatua dagoena, estatu honetako ekialdeko muturrean, Hesse estatuko mugatik gertu.

## Geografia
### Kokapena

Beverungen, Weserberglanden kokaturik dago, Solling herria dagoen Weser ibaiaren kontrako aldean Höxter herritik 10 kilometro inguru hegoaldera. Ibaitik gertuen dagoen ekialdeko udalerri zatian, herriak Weser haranaren zati bat du, eta mendebaldean Oberwälder Land izeneko area naturala. Beverungenen, Bever ibaiak bere urak Weser ibaian isurtzen ditu.

### Inguruko herriak

Beverungen herria, Saxonia Beherea, Ipar Renania-Westfalia eta Hesse estatuek bat egiten duten tokia da. Mendebaldean Borgentreich eta Brakel herriekin muga egiten du. Iparraldean, Höxter herriarekin (Höxter barrutian), ekialdean, Boffzen udalerri kolektiboarekin. Lauenförde merkatal herria, Boffzen eta Fürstenberg, kolektibo honen zati dira, (guztiak Holzminden barrutian) Ekialdean, Solling udalerri librearekin ere muga egiten du, Northeim barrutian. Azkenik, hegoaldean, Bad Karlshafen eta Trendelburg herriak ditu, biak Kassel barrutian.

### Hidrologia

Weser ibaiaren ibilbidearen hasieran dago herria. Bertan, Bever ibaiak Weserrera isurtzen ditu bere urak.

## Demografia

Ikus jatorrizko Wikidatako eskaera eta iturriak.

## Kanpo estekak

* Udalaren webgune ofiziala
* Datuak: Q242098
* Multimedia: Beverungen / Q242098
# Beverstedt

Beverstedt Alemaniako udalerria da. Saxonia Beherea estatuan kokatuta dago, [[Cuxhaven barrutia|Cuxhaven]] barrutian. 2014an 13.502 biztanle zituen 197,63 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q509145
* Multimedia: Beverstedt / Q509145
# Bevern (Schleswig-Holstein)

Bevern Alemaniako udalerria da. Schleswig-Holstein estatuan kokatuta dago, [[Pinneberg (barrutia)|Pinneberg]] barrutian. 2014an 605 biztanle zituen 8,04 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q574237
* Multimedia: Bevern (Holstein) / Q574237
# Bathysauroides gigas

Bathysauroides gigas Bathysauroides generoko animalia da. Arrainen barruko Actinopterygii klasean sailkatzen da, Bathysauroididae familian.
Mendebaldeko Ozeano Barean bizi den aulopiforme hau kide bakarra da bere genero eta familian, hau da, monotipikoa.

## Erreferentziak

* ↑ (Ingelesez) Froese, Rainer & Pauly, Daniel ed. (2006), &speciesname=gigas «Bathysauroides gigas », FishBase webgunean. Bertsioaren data: 2006(e)ko apirila.

## Ikus, gainera

* Bathysauroides
* Bathysauroididae

## Kanpo estekak

* -gigas .html FishBase.org
* Datuak: Q810813
# Bathysaurus

Bathysaurus arrain aulopiformeen generoa da, ur sakonetan bizi dena. Bathysauridae familia monotipikoa osatzen duen bakarra da.

## Espezieak

* Bathysaurus ferox Günther, 1878
* Bathysaurus mollis Günther, 1878

## Erreferentziak

* ↑ Froese, R.; D. Pauly.. Family Bathysauridae - deepsea lizardfishes. FishBase.

## Kanpo estekak

* Datuak: Q1354430
* Multimedia: Bathysaurus / Q1354430
# Basoko dorrea

Basoko dorrea Nafarroako Iruñea hiriburuko Iturrama auzoan dagoen eraikin bat da.

## Kokalekua

Antso Azkarra etorbidearen 71. zenbakian dago, Pio XII.a etorbidearekin egiten duen bidegurutzean.

## Historia

1969an eraiki zen eta Ramon Urmeneta arkitektoak diseinatu zuen.

## Eraikina

65 metroko garaiera eta 20 solairu dauzka, honek auzoko etxebizitza eraikinik garaiena bilakatzen du, bai eta hiriko garaienetakoa ere.

## Ikus, gainera

* Euskal Herriko eraikinik altuenen zerrenda

## Kanpo estekak

* Datuak: Q25475730
# Basoko elur-orein

Baso elur-oreina (Rangifer tarandus fennicus) Finlandia eta Errusia ipar-mendebaldeko elur-orein azpiespezie bat da.
* Datuak: Q2304677
* Multimedia: Rangifer tarandus fennicus / Q2304677
* Espezieak: Rangifer tarandus fennicus
# Basokonstrikzio

Fisiologia arloan, basokonstrikzioa, hodi-konstrikzioa edo hodi-uzkurdura odol-hodien (arteriak eta zainak) barne-diametroa gutxitzeak ahalbidetzen duen odol-fluxua gutxitzea da. Basokonstrikzioa eragiten duten substantziei hodi-konstriktoreakedo basokonstriktoreak esaten zaie. Basokonstrikzioaren aurkako fenomenoa basodilatazioa da.

## Fisiologia

Basokonstrikzioak odolaren igarotze-erresistentzia (erresistentzia baskularra) areagotu egiten du, eta, beraz, murriztu egiten du odol-fluxua kaltetutako hodian. Organismoak basokonstrikzioa eragiten du automatikoki, nerbio-sistema sinpatikoaren jarduera handitzean. Sistema horrek odol-hodiaren horman dagoen muskulu lisoaren uzkurdura sustatzen du eta estutzea eragiten du. Basokonstrikzioa ere gertatzen da basokonstriktoreak izeneko sendagai jakin batzuk erabiltzean, adrenalina, adibidez.

## Erreferentziak

* ↑ Euskalterm: [Kardiologia Hiztegia] [2021]
* 1 2 Tortora-Derrickson: Principios de Anatomía y Fisiología. 11. edizioa, 2006

## Kanpo estekak

* Datuak: Q1067506
* Multimedia: Vasoconstrictors / Q1067506
# Basoko oroilore

Basoko oroilorea (Myosotis sylvatica) Boraginaceae familiako espezie baten izen arrunta da. Basoertzetan, muino zabortsuetan eta mendiko larreetan, ia Europa guztian, hazten da. Zurtoin zuzena, aurka eratutako hosto zabal luzaranak, berde argiak, eta lore txiki urdin argiak izaten ditu.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q149464
* Multimedia: Myosotis sylvatica / Q149464
* Espezieak: Myosotis sylvatica
# Basomutur (Altsasu)

Basomutur (Altsasu) :
| Ez dago irudirik, igo ezazu bat! ||
| Basomutur (Altsasu) ||
| Koordenatuak: | 42°54′5″N 2°9′48″W﻿ / ﻿42.90139°N 2.16333°W﻿ / 42.90139; -2.16333 |
| Herria | Altsasu |
Basomutur Altsasuko dermioa da. Bertatik igarotzen da Basomutur erreka eta izen bera daraman jatetxe bat dago. San Pedrora, Dantzalekura eta igerilekuetara doan errepidea bertatik igarotzen da. Izenak berak dioen bezala basoaren eta landa-eremuaren mugetan dago.

## Ikus, gainera

* Altsasuko dermioen zerrenda
* Altsasu

## Kanpo estekak

* Datuak: Q12254839
# Basoko bisontea

Bison bison athabascae edo basoko bisontea Amerikako bisontearen bi azpiespezietakoa bat da.
Zehazki basoko bisontea Amerikako bisontearen iparraldeko azpiespezie edo ekotipo berezia da.
Bere jatorrizko zabalpen eremuak Alaskako iparraldeko baso borealak hartu zituen, Yukon, eta Britaniar Kolunbiako mendebaldeko lurraldeak, Kanadako Ipar mendebaldeko lurraldeak, Albertako iparraldean eta ipar-mendebaldeko Saskatchewan. Kanadako agintariek arriskuan dagoen espezietzat hartzen dute.

## Etimologia

Basoko bisontea edo Mendiko bisontea deitzen dute. Bere izen zientifikoa Bison bison athabascae da.

## Ezaugarriak

Basoko bisontea ezaugarri askotan bereizten da Amerikako bisontearen beste ekotipotik, hau da, Ordokietako bisontetik. Nabarmenena zera da, basoko bisontea askoz astunagoa dela. Zenbait ar handiek 900 kilo inguru pisatzen dute. Hori dela eta, Amerikako alur animalik astunena da.
Basoko bisontearen punturik garaien bere aurreko hanken aurretik dago, eta ordokietako bisontearen kauan zuzenki aurreneko hanken gainean dago, bertako soin gurutzean. Bere senidearekin konparatuz, basoko bisonteak adar muin luzeago dauka, ilaje ilunago eta artiletsuagoa eta baita ile gutxiago aurreneko hanketan eta bizarran. Hauetako zenbait ezaugarri (Pisu handigoa, kolore iluna, ilaje naroa...) iparraldean bizitzera egokitzeko ugaztunen ekotipo ezberdinen adaptazioen antzekoak dira.

## Ikus gainera

* Bisonte
* Amerikako bisonte
* Yakalo
* Beefalo

## Kanpo estekak

* (Ingelesez) [https://web.archive.org/web/20050825010311/http://www.speciesatrisk.gc.ca/search/speciesDetails_e.cfm?SpeciesID=143 Environment Canada's Species at Risk website
profiles the Wood Bison]
* Basoko bisonteen bideoa
* Datuak: Q2336049
* Multimedia: Bison bison athabascae / Q2336049
* Espezieak: Bison bison athabascae
# Aubaine

Aubaine Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 104 biztanle zituen.

## Demografia
### Biztanleria

2007an Aubaine udalerrian erroldatutako biztanleak 84 ziren. Familiak 36 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 64 etxebizitza zeuden, 36 familiaren etxebizitza nagusia ziren, 26 bigarren erresidentzia ziren eta 2 hutsik zeuden. 63 etxeak ziren eta 1apartamentu bat zen. 36 etxebizitza nagusietatik 29 bere jabearen bizilekua ziren, 6 alokairuan okupaturik zeuden eta 1 doan lagata zegoen; 1ek gela bat zuen, 4 etxek bi zituzten, 5 etxek hiru zituzten, 7 etxek lau zituzten eta 19 etxek bost zituzten. 22 etxek euren parking plaza propioa zuten azpian. 24 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Aubaine udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 4 | 70-74 | 4 |
| 0 | 65-69 | 4 |
| 0 | 60-64 | 0 |
| 4 | 55-59 | 0 |
| 4 | 50-54 | 0 |
| 0 | 45-49 | 0 |
| 0 | 40-44 | 0 |
| 4 | 35-39 | 0 |
| 4 | 30-34 | 4 |
| 4 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 54 ziren, horien artean 38 aktiboak ziren eta 16 inaktiboak ziren. 38 pertsona aktiboetatik 35 lanean zeuden (25 gizon eta 10 emakume) eta 3 langabezian zeuden (1 gizon eta 2 emakume). 16 pertsona inaktiboetatik 7 erretiraturik zeuden, 3 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 2 erauzte enpresak ziren eta 1 garraio enpresa zen.
2000. urtean Aubaine udalerrian 7 nekazaritza-ustiategi zeuden, 400 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q16212
* Multimedia: Aubaine / Q16212
# Aubagne kantonamendua

Aubagne kantonamendua Frantziako kantonamendu bat da. Rodanoren Ahoak departamenduan dago, Proventza-Alpeak-Kosta Urdina eskualdean. Guztira 3 udalerri ditu eta Aubagne da bere hiriburua.

## Kanpo estekak

* Datuak: Q16912417
# Aub

Aub Alemaniako hiri-udalerri bat da, Bavaria estatuan. Azken zentsuaren arabera biztanle zituen, kilometro koadroko azaleran.
# Aubange

Aubange, Belgikako hegoaldeko udalerria da, Valoniako Luxenburgo (Valonia) probintzian dagoena. 2011ko erroldaren arabera, 15.858 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q713088
* Multimedia: Aubange / Q713088
# Bi gazte mahaian

Bi gazte mahaian (gaztelaniaz: Dos jóvenes en la mesa) Diego Velázquezen gaztaroko margolana da, Sevillan egina 1618-1622 bitartean. Londresko Apsley Housen dago, Sevillako urketariarekin batera. Ziur aski, Iberiar Penintsulako Gerra ondoren Ingalaterrara eraman zituzten biak. Beste margolari espainiar batek, Antonio Palomino, Velazquezen lehenengo lanen artean natura hil batzuk aipatu zituen eta, agian, hau horietako bat izango litzateke zeren eta agertzen diren pertsonaiak ez baitira lanaren elementu deigarrienak.

## Historia

Margolan hau Karlos III.a Espainiakoak Ensenadako markesari erosi zion 1768ko abuztuaren 25ean. 1772an Madrilgo Errege Jauregian egin zen inbentarioan agertu zen. Lau urte geroago Antonio Ponz-ek leku berean ikusi zuen eta «Velázquez estilokoa» zela esan zuen. 1794ko eta 1814ko inbentarioetan lan hau ez zen agertu.
Arte kritikari askoren ustez lan hau 1616 eta 1618 artekoa izan zitekeen, hau da, margolariaren lan goiztierren artekoa. José López-Rey kritikariak, bestetik, Sevillako urketariarekin lotu zuen eta 1620ko ingurukoa zela esan zuen.
1637an Alcalá dukearen inbentarioan antzeko gaia zuen margolana deskribatu zen. Izan daiteke margolan bera edo, agian, kopia bat.

## Ezaugarriak

Barroko espainiarrean genero-eszenak ez ziren ohikoak eta horrek lan hau bereizi egiten du. Margolan honetan eragin flamenko eta italiarra ikus daiteke. Bi protagonisten aurpegiak ia ezkutatuta agertzen dira eta horrek ondoan ikusten den natura hilari beste garrantzia ematen dio; natura hil hori, gainera, argiaz azpimarratuta agertzen da; orokorrena, XVII. mende hasieran modan zegoen tenebrismoaren gustuko argi-ilunak dira. Irudien errealismoa, bestetik, handia da.

## Erreferentziak

* ↑ https://onlinelicor.es/dos-jovenes-a-la-mesa-1622-diego-velazquez/
* ↑ https://www.artehistoria.com/es/obra/dos-hombres-la-mesa

## Kanpo estekak

* Datuak: Q3024980
# Bi denbora (halterofilia)

Bi denbora halterofiliako bi probetako bat da, abiadarekin batera.

## Teknika

Proba honetan, bi fase ezberdin daude: lehenean, (ingelesez clean deritzona), kirolariak, barratik tiratuz eta erdi jarriz, barra jasotzen du, honen azpian egon arte. Hondoren, tentetu egiten da, barra, sorbalden inguruan eutsiz. Bigarrenean (JERK), bizkarra pixka bat okertuz, barra buru gainetik jasotzen du, hankekin bultzatuz eta besoak erabat luzatuz. Jasotzaileak, oinak plano berean mantendu behar ditu prozesu guztian, eta, bigarren fasean, hankak erabat luzatu behar ditu.
Proba honen aldaera bat dago, non oinak plano ezberdinetan eta hankak okertuak mantentzea baimentzen den. Jasotzaile gehienek, bigarren mugimendua, hankak pixka bat okertuz eta bat-batean luzatzen dituzte, malguki efektu bat eraginez, gorputza, barraren azpian jartzeko jaisten duten unea, honela jasotzea osatuz.

## Kanpo estekak

* Datuak: Q6531690
* Multimedia: Clean and jerk / Q6531690
# Bi eta bat (2012ko telesaila)

    Artikulu hau 2012ko telesailari buruzkoa da; 1991ko telesaila gaitzat duena beste hau da: «Bi eta bat»
Bi eta bat Orio Produkzioak enpresak Euskal Telebistarako sortutako umorezko telesaila da, 1990eko hamarkadako izen bereko telesailaren sekuela dena.

## Ezaugarriak

Zuzendariak Patxi Barko, Eneko Olasagasti eta Carlos Zabala zituen. Gidoigileak, berriz, Harkaitz Cano, Xabi Paya eta Patxo Telleria izan ziren.

## Sinopsia

Oharra: Atal honek istorio osoa edo amaiera argitzen du.
Donostian elkarrekin bizi diren hiru pisukideren gora-beherak jasotzen dituen umorezko telesaila. 21 urte elkar ikusi gabe eman ondoren berriro elkartu dira etxebizitza berean.

## Pertsonaiak
### Protagonistak

* Jose Ramon Soroiz: Joselontxo
* Elena Irureta: Idoia
* Ane Gabarain: Jaione
* Itziar Atienza: Izaskun
* Amaia Iraundegi: Bego
* Andoni Agirregomezkorta: Javi
* Aitor Etxeberria: Julen
* Kepa Errasti: Potxolo
* Amagoia Lauzirika: Arantzazu
* Koldo Olabarri: Pep

### Aktore gonbidatuak

* Ariadna Sintes
* Leire Orella
* Patxo Telleria
* Carlos Zabala
* Mertxe Larrea
* Karlos Nguema
* Pablo Biurrun
* Eñaut Gantxegi
* Aitor Beltran
* Haritz Elizegi
* Niko Lizeaga
* Aitor Fernandino
* Klara Badiola
* Isidoro Fernandez
* Julen Voyero
* Julen Imaz
* Gorka Zubeldia
* Jurgen Murua
* Iker Lauroba
* Fariba Sheikhan
* Unai Arana
* Pilar Rodriguez
* Martxelo Rubio
* Loinaz Jauregi
* Gaizka Mikelarena
* Iker Galartza
* Cristian Merchan
* Gotzon Huici
* Jon Altuna
* Klaudio Landa: bere burua (cameoa)
* Kira (txakurra)

## Erreferentziak

* ↑ «ETB actualiza la mítica 'Bi eta bat'» Diario Vasco 2012-05-16.
* ↑ www.soloactores.com. ETB grabará nuevos capítulos de la serie "Bi eta Bat". .
* ↑ Orio Produkzioak. Bi eta bat. .

## Kanpo estekak

* Telesaila imdb.com
* Datuak: Q21044845
# Bi faktoreen teoria

Bi faktoreen teoria edo Herzbergen teoria 1950eko hamarkadan Frederick Herzberg psikologoak garatutako teoria bat da. Teoria honen arabera, langileak lanpostuan sentitzen duen poza dakarten faktoreak bi multzotan sailkatzen dira: alde batetik faktore higienikoak, langilearen erredimendu egoki edo minimo baterako beharrezkoak direnak, baina maila batetik aurrera aparteko poza ez dakartenak, hala nola lanpostuko kondizioak eta gizarte-harremanak; beste alde batetik, motibazio-faktoreak daude, benetan errendimendua gehitzen dutenak, hala nola ardurak bereganatzea eta promozioa.

## Kanpo estekak

* Herzberg-en motibazio-teoria, Gizapedian.
# Bi eta bat

    Artikulu hau 1991ko telesailari buruzkoa da; 2012ko telesaila gaitzat duena beste hau da: «Bi eta bat (2012ko telesaila)»
Bi eta bat Euskal Telebistak sortutako umorezko telesaila da. Joselontxo, Idoia eta Jaioneren gorabeherek ederki konektatu zuten euskal ikus-entzuleekin. 26 atal izan zituen sitcom-ak.
Kanpo irudien arabera, protagonistak bizi ziren apartamentua nahiz kaleko taberna Donostiako Amara auzoko Easo plazan zeuden. Garai hartan nazioartean egiten ziren sitcom-ak izan ziren inspirazioa (Cheers, The Golden Girls, Night Court...).

## Ezaugarriak

Zuzendariak Eneko Olasagasti eta Carlos Zabala zituen.

## Sinopsia

Bere argumentu nagusia Man about the house britainiar telesaila edota Three's company telesail estatubatuarrena parekoa da.
Donostia, bi neska, Idoia (Elena Irureta) eta Jaione (Ane Gabarain), eta mutil bat, Joselontxo (Jose Ramon Soroiz) Goierri eskualdeko herri batetik hiriburura etorri berri den mutil xaloa, Amara auzoko apartamentu berean bizitzen jarri dira. Etxe barruko elkarbizitza eta kanpoaldetik etorritako bisitariek hainbat istorio eta gorabehera sortuko dituzte. Hala ere, telesailaren gag-ek ez dute aipatutako bi telesailek zuten zentzu sexual garbia.

## Pertsonaiak

* Jose Ramon Soroiz: Jose Lorenzo Zabaleta "Joselontxo"
* Elena Irureta: Idoia
* Ane Gabarain: Jaione
* Mikel Garmendia
* Niko Lizeaga
* Jose Maria Berasategi
* Ramon Agirre
* Pilar Rodríguez
* Juan Luis Mendiaraz
* Aizpea Goenaga
* Joseba Apaolaza

## Erreferentziak

* 1 2 Urkizu, Urtzi. «'Bi eta bat' eta beste hainbat» Berria (Noiz kontsultatua: 2020-10-11).

## Ikus, gainera

* Arantxa Gurmendi

## Kanpo estekak

* Telesaila imdb.com
* Datuak: Q12255122
# Bi lerro zuzenen arteko distantzia

    Artikulu honek planoko bi lerro zuzen hartzen ditu kontuan. Planoan ez dauden bi zuzenetarako, ikus Gurutzatzen diren zuzenak.
Planoko bi lerro zuzenen arteko distantzia zuzenetan dauden bi punturen arteko gutxieneko distantzia da. Zuzen ebakitzaileen kasuan, haien arteko distantzia zero da, haien arteko gutxieneko distantzia zero delako (elkargunean dagoen puntuan); Bi zuzen paraleloen kasuan, zuzen bateko puntu batetik beste zuzenerako perpendikularra den distantzia da.

## Formula eta frogapena

Zuzenak paraleloak direnez gero, haien arteko distantzia perpendikularra konstante bat da, beraz, ez du axola zer puntua hautatzen den distantzia neurtzeko. Bi lerro zuzen paralelo ez bertikalen ekuazioak kontuan hartuta
    $y=mx+b_{1}\,$
    $y=mx+b_{2}\,,$
Bi zuzenen arteko distantzia zuzen horietako elkarzut batekiko bi ebakipuntuen arteko distantzia da.
    $y=-x/m\,,$
Distantzia hori sistema linealen bidez lehenbailehen aurki daiteke
    ${\begin{cases}y=mx+b_{1}\\y=-x/m\,,\end{cases}}$
eta
    ${\begin{cases}y=mx+b_{2}\\y=-x/m\,,\end{cases}}$
ebakipuntuen koordenatuak lortzeko. Puntuak dira sistema linealetako ebazpenak
    $\left(x_{1},y_{1}\right)\ =\left({\frac {-b_{1}m}{m^{2}+1}},{\frac {b_{1}}{m^{2}+1}}\right)\,,$
eta
    $\left(x_{2},y_{2}\right)\ =\left({\frac {-b_{2}m}{m^{2}+1}},{\frac {b_{2}}{m^{2}+1}}\right)\,.$
Puntuen arteko distantzia hau da
    $d={\sqrt {\left({\frac {b_{1}m-b_{2}m}{m^{2}+1}}\right)^{2}+\left({\frac {b_{2}-b_{1}}{m^{2}+1}}\right)^{2}}}\,,$
hori honela laburbiltzen da
    $d={\frac {|b_{2}-b_{1}|}{\sqrt {m^{2}+1}}}\,.$
Zuzenak hauek direnean
    $ax+by+c_{1}=0\,$
    $ax+by+c_{2}=0,\,$
haien arteko distantzia honela adieraz daiteke
    $d={\frac {|c_{2}-c_{1}|}{\sqrt {a^{2}+b^{2}}}}.$

## Ikus, gainera

* Distantzia puntu batetik zuzen batera
* Gurutzatzen diren zuzenak

## Kanpo estekak

* Datuak: Q17007861
# Bi letter jaso nituen oso denbora gutxian

Bi letter jaso nituen oso denbora gutxian Bernardo Atxagak 1984 urtean plazaratu zuen ipuin luzea da. Ameriketan artzain lanetara joandako agure baten gaztetako oroitzapenak kontatzen ditu, Euskal Herritik, Obabatik hain zuzen, bi lagunen heriotzen berri emanez jasotako bi letter edo gutunen haritik, emigrazio, oroimen eta gatazka gaiak landuz. Gazte-literaturan baitan kokatu izan da, baina helduentzako lana dela ere aipatu da. Antton Olariagaren marrazkiek ilustratzen dute. Lehenengo argitarapena 1984 urtean egin zen Erein argitaletxearen eskutik.

## Kanpo estekak

* Bi letter jaso nituen oso denbora gutxian liburuaren laburpena, Gizapedian.
* Datuak: Q12255124
# Bi mila

Bi mila (2.000; urtea bada, 2000) mila bederatziehun eta laurogeita hemeretziaren ondoren eta bi mila eta bataren aurretik doan zenbaki osoa da.

## Kanpo estekak

* Datuak: Q241253
* Multimedia: 2000 (number) / Q241253